আলাদা প্রজাতির ডলফিন  সারা পৃথিবীতে প্রায় ৪০ প্রজাতির ডলফিন রয়েছে। বেশীর ভাগ ডলফিনের গায়ের রঙ কালো, বাদামি অথবা ধুসর রং-এর।   সবচেয়ে বড় ডলফিনের নাম হলো কিলার হোয়েল। এদের আবার ওরাকাস নামেই জানে অনেকে। একটি কিলার হোয়েল প্রায় ৩২ ফুট লম্বা হয় এবং তার ওজন হয় প্রায়  ৫৪০০ কিলোগ্রাম। আর সবচেয়ে ছোট ডলফিনের নাম তাচুসি ডলফিন। এদের আকার প্রায় চার ফুট আর ওজন প্রায় ১১০ পাউন্ড হয়।   সাধারণ ডলফিন এবং বোটলনোজ বা বোতলের মতো ডলফিন এমন এক ধরনের ডলফিন যাদের চিড়িয়াখানা বা এ্যাকুরিয়ামে দেখা যায়। সমুদ্রে স্পিনার ডলফিন বলে এক ধরনের ডলফিন দেখা যায়, যারা সুমদ্রে বাতাসের উপর লাফিয়ে ডিগবাজী দেয়।    বেশীর ভাগ ডলফিন সমুদ্রে বাস করে এবং তাদের সারা পৃথিবীর প্রায় সব জায়গায় পাওয়া যায়। বেশ কিছু ডলফিন আছে যারা নদীতে বাস করে । নদীর পানি লবনাক্ত নয়। তাই এখানে যারা বাস করে তাদের রিভার  ডলফিন বলে।